บอร์ด MM ไฟเขียวควักเงิน 100 ลบ. ซื้อหุ้นคืน 20 ล้านหุ้น
บอร์ด MM ไฟเขียวควักเงิน 100 ลบ. ซื้อหุ้นคืน 20 ล้านหุ้น 
บอร์ด MM ไฟเขียวควักเงิน 100 ลบ. ซื้อหุ้นคืน 20 ล้านหุ้น หรือคิดเป็น 1.90% ของหุ้นที่จำหน่ายได้แล้วทั้งหมด
24 พ.ค. 2562

บริษัท มัดแมน จำกัด (มหาชน) หรือ MM ระบุว่า ที่ประชุมคณะกรรมการบริษัทเมื่อวานนี้ (23 พ.ค.) อนุมัติโครงการซื้อหุ้นคืนเพื่อบริหารทางการเงิน ภายใต้วงเงินสูงสุดไม่เกิน 100 ล้านบาท เพื่อซื้อหุ้นคืนไม่เกิน 20 ล้านหุ้น หรือคิดเป็นไม่เกิน 1.90% ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทย (ตลท.)
สำหรับการกำหนดระยะเวลาที่จะซื้อหุ้นคืน  บริษัทจะเปิดเผยโครงการซื้อคืนหุ้นล่วงหน้าไม่น้อยกว่า 14 วัน ก่อนวันซื้อหุ้นและจะดำเนินการให้แล้วเสร็จภายใน 6 เดือน ขณะที่การจำหน่ายหุ้นที่ซื้อคืนจะเป็นการขายหุ้นในตลท. มีกำหนดระยะเวลาจำหน่ายหุ้นที่ซื้อคืนภายหลัง 6 เดือน นับแต่การซื้อหุ้นคืนเสร็จสิ้นแต่ต้องไม่เกิน 3 ปี